அலெக்சாண்டர் இண்டிச்சு

அலெக்சாண்டர் இண்டிச்சு (Aleksandar Inđić) என்பவர் செர்பிய நாட்டைச் சேர்ந்த ஒரு சதுரங்க வீரராவார். 1995 ஆம் ஆண்டில் ஆகத்து மாதம் 24 ஆம் தேதியன்று செர்பியாவின் பெல்கிரேடில் இவர் பிறந்தார். 2013 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது. நான்கு முறை செர்பிய சதுரங்க வெற்றியாளர் பட்டத்தையும் 2024 ஆம் ஆண்டு ஐரோப்பிய சதுரங்க வெற்றியாளர் பட்டத்தையும் பெற்றுள்ளார்.

சதுரங்க வாழ்க்கை
1995 ஆம் ஆண்டு பிறந்த இண்டிச்சு, 2012 ஆம் ஆண்டு தனது பன்னாட்டு மாசுட்டர் பட்டத்தையும்1st quarter Presidential Board 2012, 3-6 February, Al Ain, UAE FIDE  2013 ஆம் ஆண்டு தனது கிராண்டுமாசுட்டர் பட்டத்தையும் பெற்றார்.84th FIDE Congress, Tallinn, EST, 30 September - 10 October 2013 FIDE 2014, 2018, 2020 மற்றும் 2023 ஆம் ஆண்டுகளில் செர்பிய சதுரங்க வெற்றியாளர் பட்டங்களையும் வென்றார்.Aleksandar Inđić novi šampion Srbije u šahu  N1

2018 ஆம் ஆண்டு பிப்ரவரி மாதத்தில் போர்ச்சுகல் திறந்தநிலை சதுரங்கப் போட்டியில் 7½/9 என்ற புள்ளிகள் கணக்கில் வென்றார். அண்டன் தெம்செங்கோவும் 7½/9 என்ற புள்ளிகள் கணக்கில் இருந்தார். ஆனால் அலெக்சாண்டர் இண்டிச்சு சமநிலை முறிவு ஆட்டத்தில் வென்றார். அதே ஆண்டு பிப்ரவரியில், இவர் ஏரோபுளோட்டு திறந்தநிலை சதுரங்கப் போட்டியில் பங்கேற்றார். 92 வீரர்கள் விளையாடிய போட்டியில் இவர் 38ஆவது இடத்தைப் பிடித்தார். 5/9 (+3–2=4) என்ற கணக்கில் புள்ளிகள் எடுத்தார்.  2018 ஆம் ஆன்டு மார்ச்சு மாதத்தில் ஐரோப்பிய தனிநபர் சதுரங்க வெற்றியாளர் போட்டியில்  போட்டியிட்டார். அப்போட்டியில் 133ஆவது இடத்தைப் பிடித்தார். அப்போட்டியில் 5½/11 (+4–4=3) என்ற கணக்கில் புள்ளிகள் எடுத்தார்.  ஜனவரி 2019 ஆம் ஆண்டு சனவரி மாத நிலவரப்படி இவர் முதலிடத்தில் உள்ள செர்பிய வீரர் ஆவார்.

2024 ஆம் ஆண்டு நவம்பர் மாதத்தில் இவர் 9/11(+7-0=4) என்ற தோல்வியற்ற புள்ளிகளுடன்  ஐரோப்பிய தனிநபர் சதுரங்க வெற்றியாளர் என்ற பட்டத்தை வென்றார்.https://chess-results.com/tnr1011499.aspx?lan=1&art=1&rd=11&turdet=YES&flag=30

மேற்கோள்கள்

வெளி இணைப்புகள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:செர்பிய சதுரங்க வீரர்கள்